Държавен вестник, бр. 21, 2013 г., стр. 19

БРОЙ  21	
Д Ъ Р Ж А В Е Н  В Е С Т Н И К 	
СТР.  19  
МИНИСТЕРСТВО 
НА ЗЕМЕДЕЛИЕТО И ХРАНИТЕ
НАРЕДБА № 3
от 19 февруари 2013 г.
за прилагане на точкова система за извършени 
тежки нарушения по смисъла на Регламент 
(ЕО) № 1005/2008 на Съвета от 29 септем­
ври 2008 година за създаване на система на 
Общността за предотвратяване, възпиране и 
премахване на незаконния, недеклариран и 
нерегулиран риболов, за изменение на регла­
менти (ЕИО) № 2847/93, (ЕО) № 1936/2001 и 
(ЕО) № 601/2004 и за отмяна на регламенти 
(ЕО) № 1093/94 и (ЕО) № 1447/1999
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят редът 
и условията за прилагане на точкова система 
за извършени тежки нарушения по смисъла 
на чл. 42, параграф 1, буква „а“ от Регламент 
(ЕО) № 1005/2008 на Съвета от 29 септем­
ври 2008 година за създаване на система на 
Общността за предотвратяване, възпиране и 
премахване на незаконния, недеклариран и 
нерегулиран риболов, за изменение на регла­
менти (ЕИО) № 2847/93, (ЕО) № 1936/2001 и 
(ЕО) № 601/2004 и за отмяна на регламенти 
(ЕО) № 1093/94 и (ЕО) № 1447/1999 (OB, L 
286/1 от 29 октомври 2008 г.), наричан по-
нататък Регламент (ЕО) № 1005/2008.
Чл. 2. Тежки нарушения са нарушенията 
по смисъла на чл. 42, параграф 1, буква „а“ 
от Регламент (ЕО) № 1005/2008.
Г л а в а  в т о р а
ПРИСЪЖДАНЕ НА ТОЧКИ ЗА ТЕЖКИ 
НАРУШЕНИЯ
Чл. 3. (1) За всяко от нарушенията по 
смисъла на чл. 42, параграф 1, буква „а“ от 
Регламент (ЕО) № 1005/2008 притежателят 
на разрешителното за стопански риболов 
получава съответен брой точки съгласно 
приложението.
(2) Точките се присъждат със заповед на 
изпълнителния директор на Изпълнителната 
агенция по рибарство и аквакултури (ИАРА) 
или оправомощено от него длъжностно лице 
от деня на влизане в сила на наказателното 
постановление за съответното нарушение. 
(3) Когато по време на една извършена 
проверка се установят две или повече тежки 
нарушения на едно и също физическо или 
юридическо лице – притежател на разреши­
телно за стопански риболов, във връзка с 
всяко от нарушенията се присъждат точки на 
притежателя на разрешителното за стопански 
риболов, като максималният присъден брой 
точки не може да надвишава 12.
(4) Когато се санкционира тежко наруше­
ние, извършено в държава членка, различна 
от държавата на знамето, точките се присъж­
дат от компетентните органи на държавата 
на знамето след получено уведомление от 
компетентните органи на държавата членка, 
имаща юрисдикция при даденото нарушение.
(5) При присъждане на точки лицето, издало 
заповедта по ал. 2, уведомява притежателя 
на разрешителното за стопански риболов в 
тридневен срок от издаването є.
Чл. 4. (1) При продажба на риболовния 
кораб или при всяка смяна на собствеността 
му точките преминават към всеки бъдещ 
притежател на разрешително за стопански 
риболов за съответния кораб.
(2) В случаите по ал. 1 собственикът на 
риболовния кораб е длъжен да уведоми бъ­
дещия собственик на риболовния кораб за 
присъдените   точки.
(3) При промяна на собствеността на ри­
боловния кораб новият притежател на разре­
шително за стопански риболов за съответния 
кораб има право на преразглеждане на случая 
в двумесечен срок от придобиването на соб­
ствеността и при наличие на обстоятелствата 
по чл. 11, ал. 1. 
Чл. 5. При натрупване или надвишаване 
на определен брой точки изпълнителният 
директор на ИАРА или оправомощено от 
него длъжностно лице отнема със заповед 
разрешителното за стопански риболов на 
основание чл. 18в, ал. 1, т. 7 от Закона за 
рибарството и аквакултурите, както следва:
1. натрупването на 18 точки води до първо 
отнемане на разрешителното за стопански 
риболов за период от 2 месеца;
2. натрупването на 36 точки води до второ 
отнемане на разрешителното за стопански 
риболов за период от 4 месеца;
3. натрупването на 54 точки води до трето 
отнемане на разрешителното за стопански 
риболов за период от 8 месеца;
4. натрупването на 72 точки води до четвър­
то отнемане на разрешителното за стопански 
риболов за период от 1 година;
5. натрупването на 90 точки води до 
окончателно отнемане на разрешителното за 
стопански риболов.
Чл. 6. (1) При временно или окончателно 
отнемане на разрешителното за стопански 
риболов ИАРА уведомява незабавно собстве­
ника на риболовния кораб.
(2) След уведомяването по ал. 1 прите­
жателят на разрешителното за стопански 
риболов осигурява незабавното прекратяване 
на риболовната дейност на риболовния кораб.
(3) Извършването на риболов по времето 
на временното или постоянното отнемане на 
разрешителното за стопански риболов се счита 
за основание за включване на кораба в списъка 
на Европейския съюз (ЕС) на риболовните